জেদি বা একগুঁয়ে বাচ্চারা তাদের দাবির বিরুদ্ধে ‘না’ কথাটা শুনতে চায় না। যেটা আপনি ‘না’ বলবেন সেটা করার ক্ষেত্রেই তাদের মনোযোগ বেশী আকর্ষিত হবে। ফলে তাদের অন্য পছন্দের সুযোগ দিন। আপনি যদি তাকে পালং শাক খেতে বলেন তাহলে অবধারিতভাবে সে তা নাকচ করবে। কিন্তু আপনি যদি গাজর আর পালংশাক খাওয়ার কথা বলেন তাহলে সে ভাববে আমার উপরে তো কোনো জোর খাটানো হচ্ছেই না বরং বেছে নেওয়ার সুযোগ দেওয়া হচ্ছে। তখন সে ওই দুইয়ের মধ্যে একটা বেছে নিতেই পারে।